স্যামসন এইচ চৌধুরীর ৮ম মৃত্যুবার্ষিকী আজ পাবনায় নানা আয়োজন
স্কয়ার গ্রুপের কর্ণধার স্যামসন এইচ চৌধুরীর ৮ম মৃত্যুবার্ষিকী আজ। ২০১২ সালের এই দিনে ৮৬ বছর বয়সে সিঙ্গাপুরের একটি হাসপাতালে তিনি ইহলোক ত্যাগ করেন। তার আদর্শ, নীতিবোধ, ত্যাগ, মহানুভবতা এবং সেবামূলক নানামুখী কর্মকাণ্ডের মধ্য দিয়ে সর্বস্তরের মানুষ তাকে স্মরণ করে। বর্ণাঢ্য জীবনের অধিকারী স্যামসন এইচ চৌধুরী ১৯২৫ সালের ২৫ সেপ্টেম্বর ফরিদপুর জেলার কাশীয়ানী থানার আড়ুয়াকান্দি গ্রামে জন্মগ্রহণ করেন। তিনি ভারতে পড়াশোনা শেষ করে ১৯৫২ সালে পাবনা জেলার আতাইকুলায় স্থায়ীভাবে বসবাস শুরু করেন। তার বাবা ইয়াকুব হোসেন ছিলেন একটি ফার্মেসির মেডিকেল অফিসার। ১৯৫৮ সালে স্যামসন এইচ চৌধুরী ও তার ৩ বন্ধু মিলে আতাইকুলায় গড়ে তোলেন স্কয়ার ফার্মাসিউটিক্যালস। বর্তমানে স্কয়ারে আনুমানিক ৪০ হাজার কর্মকর্তা-কর্মচারী কাজ করছে, যাদের তিনি তার সন্তানের মতো মনে করতেন এবং তিনি ছিলেন তাদের অভিভাবক। ‘স্যামসন এইচ চৌধুরী একজন আদর্শ দেশপ্রেমিক, সৎ ও বিচক্ষণ মানুষ ছিলেন। মহান স্বাধীনতা যুদ্ধে এবং স্বাধীনতা যুদ্ধোত্তর বাংলাদেশ পুনর্গঠনে তার অবদান স্মরণীয় হয়ে থাকবে। জীবদ্দশায় স্যামসন এইচ চৌধুরী অসংখ্য গুরুত্বপূর্ণ পদে অধিষ্ঠিত ছিলেন এবং তার কীর্তির জন্য অসংখ্য পুরস্কার এবং স্বীকৃতি পেয়েছেন। তিনি ঢাকা মেট্রোপলিটান চেম্বার অব কমার্স অ্যান্ড ইন্ডাস্ট্রির (এমসিসিআই) সাবেক সভাপতি, মাইডাসের চেয়ারম্যান, বাংলাদেশ ফার্মাসিউটিক্যাল ইন্ডাস্ট্রিজ অ্যাসোসিয়েশানের উপদেষ্টামণ্ডলীর সদস্য, বাংলাদেশ পাবলিক লিসটেড কোম্পানিজ অ্যাসোসিয়েশনের প্রতিষ্ঠাতা চেয়ারম্যান, সেন্ট্রাল ডিপোজিটরি বাংলাদেশ লিমিটেডের চেয়ারম্যান, ঢাকা ক্লাবের আজীবন সদস্য, এফবিসিসিআইয়ের সাবেক পরিচালক, এক্সিকিউটিভ মেম্বার বাংলাদেশ ফ্রান্স চেম্বার অব কমার্স অ্যান্ড ইন্ডাস্ট্রি, ভাইস প্রেসিডেন্ট ইন্টারন্যাশনাল চেম্বার অব কমার্স অ্যান্ড ইন্ডাস্ট্রি (আইসিসিআই), উপদেষ্টা ও সাবেক সভাপতি বাংলাদেশ ওষুধ শিল্প সমিতিসহ বিভিন্ন প্রতিষ্ঠানের সঙ্গে জড়িত ছিলেন। তার মৃত্যুবার্ষিকী উপলক্ষে অ্যাস্ট্রাস খামারবাড়িতে প্রার্থনাসহ নানা অনুষ্ঠানের আয়োজন করা হয়েছে। এসব অনুষ্ঠানে স্যামসন এইচ চৌধুরীর স্ত্রী অনিতা চৌধুরী, বড় ছেলে বর্তমানে স্কয়ার গ্রুপের চেয়ারম্যান স্যামুয়েল এস চৌধুরী (স্বপন চৌধুরী), মেজ ছেলে সাবেক তত্ত্বাবধায়ক সরকারের উপদেষ্টা তপন চৌধুরী, ছোট ছেলে মাছরাঙা টিভি, স্কয়ার টয়লেট্রিজ, স্কয়ার কনজুমারসের ব্যবস্থাপনা পরিচালক মুক্তিযোদ্ধা অঞ্জন চৌধুরী পিন্টু, একমাত্র মেয়ে রত্না তলাপাত্রসহ আত্মীয়স্বজন এবং শুভানুধ্যায়ীরা উপস্থিত থাকবেন। এছাড়া সন্ধ্যায় পাবনা প্রেস ক্লাবের আয়োজনে স্মরণসভার আয়োজন করা হয়েছে।

স্কয়ার গ্রুপের কর্ণধার স্যামসন এইচ চৌধুরীর ৮ম মৃত্যুবার্ষিকী আজ। ২০১২ সালের এই দিনে ৮৬ বছর বয়সে সিঙ্গাপুরের একটি হাসপাতালে তিনি ইহলোক ত্যাগ করেন। তার আদর্শ, নীতিবোধ, ত্যাগ, মহানুভবতা এবং সেবামূলক নানামুখী কর্মকাণ্ডের মধ্য দিয়ে সর্বস্তরের মানুষ তাকে স্মরণ করে। বর্ণাঢ্য জীবনের অধিকারী স্যামসন এইচ চৌধুরী ১৯২৫ সালের ২৫ সেপ্টেম্বর ফরিদপুর জেলার কাশীয়ানী থানার আড়ুয়াকান্দি গ্রামে জন্মগ্রহণ করেন। তিনি ভারতে পড়াশোনা শেষ করে ১৯৫২ সালে পাবনা জেলার আতাইকুলায় স্থায়ীভাবে বসবাস শুরু করেন। তার বাবা ইয়াকুব হোসেন ছিলেন একটি ফার্মেসির মেডিকেল অফিসার। ১৯৫৮ সালে স্যামসন এইচ চৌধুরী ও তার ৩ বন্ধু মিলে আতাইকুলায় গড়ে তোলেন স্কয়ার ফার্মাসিউটিক্যালস। বর্তমানে স্কয়ারে আনুমানিক ৪০ হাজার কর্মকর্তা-কর্মচারী কাজ করছে, যাদের তিনি তার সন্তানের মতো মনে করতেন এবং তিনি ছিলেন তাদের অভিভাবক। ‘স্যামসন এইচ চৌধুরী একজন আদর্শ দেশপ্রেমিক, সৎ ও বিচক্ষণ মানুষ ছিলেন। মহান স্বাধীনতা যুদ্ধে এবং স্বাধীনতা যুদ্ধোত্তর বাংলাদেশ পুনর্গঠনে তার অবদান স্মরণীয় হয়ে থাকবে। জীবদ্দশায় স্যামসন এইচ চৌধুরী অসংখ্য গুরুত্বপূর্ণ পদে অধিষ্ঠিত ছিলেন এবং তার কীর্তির জন্য অসংখ্য পুরস্কার এবং স্বীকৃতি পেয়েছেন। তিনি ঢাকা মেট্রোপলিটান চেম্বার অব কমার্স অ্যান্ড ইন্ডাস্ট্রির (এমসিসিআই) সাবেক সভাপতি, মাইডাসের চেয়ারম্যান, বাংলাদেশ ফার্মাসিউটিক্যাল ইন্ডাস্ট্রিজ অ্যাসোসিয়েশানের উপদেষ্টামণ্ডলীর সদস্য, বাংলাদেশ পাবলিক লিসটেড কোম্পানিজ অ্যাসোসিয়েশনের প্রতিষ্ঠাতা চেয়ারম্যান, সেন্ট্রাল ডিপোজিটরি বাংলাদেশ লিমিটেডের চেয়ারম্যান, ঢাকা ক্লাবের আজীবন সদস্য, এফবিসিসিআইয়ের সাবেক পরিচালক, এক্সিকিউটিভ মেম্বার বাংলাদেশ ফ্রান্স চেম্বার অব কমার্স অ্যান্ড ইন্ডাস্ট্রি, ভাইস প্রেসিডেন্ট ইন্টারন্যাশনাল চেম্বার অব কমার্স অ্যান্ড ইন্ডাস্ট্রি (আইসিসিআই), উপদেষ্টা ও সাবেক সভাপতি বাংলাদেশ ওষুধ শিল্প সমিতিসহ বিভিন্ন প্রতিষ্ঠানের সঙ্গে জড়িত ছিলেন। তার মৃত্যুবার্ষিকী উপলক্ষে অ্যাস্ট্রাস খামারবাড়িতে প্রার্থনাসহ নানা অনুষ্ঠানের আয়োজন করা হয়েছে। এসব অনুষ্ঠানে স্যামসন এইচ চৌধুরীর স্ত্রী অনিতা চৌধুরী, বড় ছেলে বর্তমানে স্কয়ার গ্রুপের চেয়ারম্যান স্যামুয়েল এস চৌধুরী (স্বপন চৌধুরী), মেজ ছেলে সাবেক তত্ত্বাবধায়ক সরকারের উপদেষ্টা তপন চৌধুরী, ছোট ছেলে মাছরাঙা টিভি, স্কয়ার টয়লেট্রিজ, স্কয়ার কনজুমারসের ব্যবস্থাপনা পরিচালক মুক্তিযোদ্ধা অঞ্জন চৌধুরী পিন্টু, একমাত্র মেয়ে রত্না তলাপাত্রসহ আত্মীয়স্বজন এবং শুভানুধ্যায়ীরা উপস্থিত থাকবেন। এছাড়া সন্ধ্যায় পাবনা প্রেস ক্লাবের আয়োজনে স্মরণসভার আয়োজন করা হয়েছে।